**Hajdúszoboszlói Polgármesteri Hivatal**

**Jogi Igazgatási és Ügyrendi Bizottsága**

**4200 Hajdúszoboszló, Hősök tere 1.**

Ügyiratszám: HSZ/30797-1/2022.

**K I V O N A T**

**Hajdúszoboszló Város Önkormányzata Képviselő-testületének**

**Jogi, Igazgatási és Ügyrendi Bizottsága és Pénzügyi és Gazdasági Bizottsága**

**2022. szeptember 1-én 1303 órakor kezdődő zárt együttes ülésének jegyzőkönyvéből**

A Jogi, Igazgatási és ÜgyrendiBizottság 2 igen szavazattal (Kocsis Róbert, Jónás Kálmán) és 1 ellenszavazat mellett (Máté Lajos), tartózkodás nélkül elfogadta a napirendi javaslatot. (A döntéshozatalban 3 fő vett részt).

**42/2022. (IX. 01.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatokat.

**Napirend**

1. Előterjesztés a város ivóvíz- és szennyvízközmű szolgáltatásra vonatkozó hosszú távú megállapodásra.

Előadó: kabinetvezető

Tájékoztatók, bejelentések

Felelős: bizottsági elnök

Határidő: azonnal

***Előterjesztés a város ivóvíz- és szennyvízközmű szolgáltatásra vonatkozó hosszú távú megállapodásra***

A Jogi, Igazgatási és ÜgyrendiBizottság2 igen szavazattal (Kocsis Róbert, Jónás Kálmán) 1 ellenszavazat mellett (Máté Lajos) és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**43/2022. (IX. 01.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a Képviselő-testületnek az alábbi határozati javaslat elfogadását:

Hajdúszoboszló Város Önkormányzatának Képviselő-testülete elfogadja a Tiszamenti Regionális Vízművek Zrt. ajánlatát és bérleti-üzemeltetési szerződést köt határozatlan időtartamra.

Felhatalmazza a Polgármestert a bérleti-üzemetetési szerződések aláírására.

Hajdúszoboszló Város Önkormányzatának Képviselő-testülete 10.000,-Ft névértékű részvényt vásárol a Tiszamenti Regionális Vízművek Zrt.-től, amelynek fedezetét az általános tartalék terhére biztosítja.

Felhatalmazza a Polgármestert részvény adás-vételi szerződés aláírására.

Felelős: bizottsági elnök

Határidő: 2022. szeptember 1.

A kivonat hiteléül:

Hajdúszoboszló, 2022. szeptember 19.

Fehér Adrienn sk.

*leíró*